জাপানে যৌনতা

জাপানে যৌনতার ধারণা এশিয়ার মূল ভূখণ্ড থেকে ভিন্নভাবে গড়ে উঠেছিল। এর প্রধান কারণ হলো, জাপান বিবাহের ক্ষেত্রে কনফুসীয় দৃষ্টিভঙ্গি অনুসরণ করেনি, যেখানে সতীত্বকে অত্যন্ত উঁচু মূল্য দেওয়া হয়। জাপানে বৈবাহিক সম্পর্কে একবিবাহ প্রথাকে ঐতিহাসিকভাবেই কম গুরুত্ব দেওয়া হতো এবং বিবাহিত পুরুষদের জন্য গণিকাদের কাছ থেকে আনন্দ লাভ করা অস্বাভাবিক ছিল না। জাপানে পতিতাবৃত্তির ইতিহাস সুদীর্ঘ ছিল। এটি দেশের অর্থনৈতিক সমৃদ্ধির যুগে বিশেষভাবে জনপ্রিয়তা লাভ করেছিল, কারণ সেই সময়ে সান্ধ্য বিনোদনের খরচকে কর বাদযোগ্য হিসেবে গণ্য করা হতো। একবিংশ শতাব্দীতে এসে জাপানের নিম্ন জন্মহার এবং জনসংখ্যা হ্রাসের জন্য নাগরিকদের যৌন আকাঙ্ক্ষা কমে যাওয়াকে অন্যতম প্রধান কারণ হিসেবে দায়ী করা হয়।

পর্নোগ্রাফি 

সম্ভবত এদো যুগ (১৬০৩-১৮৬৮) থেকেই জাপানে গণ-উৎপাদিত পর্নোগ্রাফির সূচনা হয়েছিল। এই সময়ে শুঙ্গা নামক কামোদ্দীপক শিল্পকর্ম তৈরি হতো, যা সাধারণত কাঠখোদাই প্রিন্টের মাধ্যমে হাজারে হাজারে উৎপাদন করা হতো। এই যৌন উত্তেজক চিত্রগুলো ১৭৭২ সালে তোকুগাওয়া শোগুনতন্ত্র অশ্লীল বলে ঘোষণা করে এবং নিষিদ্ধ করে দেয়, যদিও স্বল্প সংখ্যায় এর গোপন উৎপাদন চলতে থাকে। ১৯২০ থেকে ১৯৩০-এর দশকের মধ্যে জাপানে এরো গুরো  নামে একটি সাহিত্য ও শিল্প আন্দোলন গড়ে ওঠে, যা যৌনকামনা, যৌন অবক্ষয় এবং নৈতিক অধঃপতনের উপর আলোকপাত করত। পিঙ্ক ফিল্ম নামে পরিচিত সফটকোর পর্নোগ্রাফি চলচ্চিত্রগুলো ১৯৬০-এর দশকের মাঝামাঝি থেকে ১৯৮০-এর দশকের মাঝামাঝি পর্যন্ত জাপানের অভ্যন্তরীণ চলচ্চিত্র জগতে আধিপত্য বিস্তার করেছিল।

বর্তমান সময়ে জাপানি পর্নোগ্রাফি বিশ্বজুড়ে জনপ্রিয়তা পেয়েছে। এর বিষয়বস্তু ও মাধ্যমের বিশাল পরিসরের কারণে এটি প্রায়শই অন্য ভাষায় অনূদিত হয় এবং বিভিন্ন সংস্কৃতিতে রপ্তানি করা হয়। জাপানে পর্নোগ্রাফি সম্প্রতি প্রচলিত চলচ্চিত্র এবং ঐতিহাসিক মাধ্যমের পাশাপাশি ভিডিও গেম (এরোগে), মাঙ্গা এবং অ্যানিমেশনের (হেনতাই) মতো নতুন মাধ্যমেও প্রসারিত হয়েছে।

শুঙ্গা 

বেশিরভাগ শুঙ্গা হলো এক ধরনের উকিয়ো শিল্পকর্ম, যা জাপানের কাঠখোদাই মুদ্রণের প্রধান শিল্পরীতি। যদিও সংখ্যায় কম, উকিয়োতে আন্দোলনের আগেকার কামোদ্দীপক চিত্রিত হ্যান্ডস্ক্রোল বা হাতে আঁকা ক্রোল এখনও বিদ্যমান রয়েছে। আক্ষরিক অর্থে, জাপানি শব্দ শুঙ্গার অর্থ 'বসন্তের ছবি'; যেখানে "বসন্ত" শব্দটি জাপানে যৌনতার একটি প্রচলিত সুভাষণ।

উকিয়ো আন্দোলন মূলত সমসাময়িক শহুরে জীবনের একটি আদর্শ রূপ প্রকাশ করতে এবং নতুন চোনিন শ্রেণিকে আকৃষ্ট করতে চেয়েছিল। দৈনন্দিন জীবনের নন্দনতত্ত্ব অনুসরণ করে, এদো যুগের শুঙ্গাগুলোতে যৌনতার বর্ণনায় ব্যাপক বৈচিত্র্য ছিল। শোগুনতন্ত্রের কাছে এটি অসমর্থিত হলেও সে সময় ধনী-গরিব, নারী-পুরুষ নির্বিশেষে সকলেই এটি উপভোগ করত। প্রায় সব উকিয়ো শিল্পী তাদের কর্মজীবনের কোনো না কোনো সময়ে শুঙ্গা তৈরি করেছেন এবং এটি শিল্পী হিসেবে তাদের মর্যাদাকে ক্ষুণ্ণ করেনি। এই প্রেক্ষাপটে শুঙ্গাকে এক ধরনের মধ্যযুগীয় পর্নোগ্রাফি হিসেবে চিহ্নিত করা বিভ্রান্তিকর হতে পারে।

চলচ্চিত্র 
দ্বিতীয় বিশ্বযুদ্ধের অবসানের পর থেকে জাপানি চলচ্চিত্রে ধীরে ধীরে যৌনতার প্রবেশ ঘটে। ১৯৪৬ সালে জাপানি চলচ্চিত্রে প্রথম চুম্বন দৃশ্য দেখানো হয়, যা একটি ছাতার আড়ালে অর্ধেক ঢাকা ছিল এবং এটি দেশব্যাপী সাড়া ফেলেছিল। ১৯৫০-এর দশকে বিদেশি চলচ্চিত্রগুলো আন্তর্জাতিক সিনেমায় নারী নগ্নতা নিয়ে আসে এবং কোনো সমস্যা ছাড়াই জাপানে আমদানি করা হয়। তা সত্ত্বেও, ১৯৬০-এর দশকের শুরু পর্যন্ত জাপানি চলচ্চিত্রে নগ্নতা এবং যৌনতার খোলামেলা দৃশ্য শুধুমাত্র এক-রিলের "স্টাগ চলচ্চিত্রে" দেখা যেত। এই চলচ্চিত্রগুলো গোপনে  নির্মাতারা অবৈধভাবে তৈরি করতেন, যেমনটি শোহেই ইমামুরার চলচ্চিত্র দ্য পর্নোগ্রাফার্স (১৯৬৬)-এ চিত্রিত হয়েছে।

জাপানে মূলধাপর্নোগ্রাফির আগমন পিংক চলচ্চিত্রের মাধ্যমে আগমন ঘটে। পিংক চলচ্চিত্র  প্রেক্ষাগৃহে প্রদর্শিত হত, যেগুলিতে সফটকোর, ইঙ্গিতপূর্ণ বিষয়বস্তু এবং পরবর্তীতে সম্পূর্ণ নগ্নতা ও যৌনকর্ম দেখানো হতো। জাপানে পিংক চলচ্চিত্রে র প্রথম তরঙ্গটি মার্কিন যুক্তরাষ্ট্রের সমসাময়িক সেক্সপ্লয়টেশন ফিল্ম ঘরানার "নুডি-কিউটিজ" এবং "রাফিজ"-এর মতো ছিল। সাতোরু কোবায়াশির বিতর্কিত ও জনপ্রিয় স্বাধীন প্রযোজনা ফ্লেশ মার্কেট (নিকুতাই নো ইচিবা, ১৯৬২) দিয়ে জাপানি চলচ্চিত্রে আনুষ্ঠানিকভাবে নগ্নতা এবং যৌনতার প্রবেশ ঘটে, যাকে প্রথম প্রকৃত পিংক চলচ্চিত্র হিসেবে বিবেচনা করা হয়। ১৯৭০-এর দশকে, জাপানের কিছু প্রধান স্টুডিও প্রেক্ষাগৃহের দর্শক হারানোর আশঙ্কায় পিঙ্ক ফিল্ম নির্মাণ শুরু করে। উচ্চ নির্মাণ-বাজেট এবং প্রতিভাবান কলাকুশলীদের অংশগ্রহণের কারণে, এই চলচ্চিত্রগুলির কয়েকটি সমালোচক ও দর্শক উভয় মহলেই সাফল্য লাভ করে। ১৯৮০-এর দশকের গোড়ার দিকে যখন ভিসিআর-এর মালিকানা ব্যাপক হয়ে ওঠে, তখন এভি (অ্যাডাল্ট ভিডিও) বাজারে আসে এবং দ্রুত অত্যন্ত জনপ্রিয় হয়ে ওঠে। ১৯৮২ সাল নাগাদ, এভিগুলো প্রাপ্তবয়স্কদের বিনোদনের বাজারে, প্রেক্ষাগৃহে প্রদর্শিত যৌন উত্তেজক চলচ্চিত্রের প্রায় সমান অংশীদারিত্ব অর্জন করে। তারপর থেকে পিংক চলচ্চিত্রের বাজার ব্যাপকভাবে হ্রাস পেয়েছে এবং পর্নোগ্রাফি দেখতে ইচ্ছুক জাপানিদের অধিকাংশই এভি-র দিকে ঝুঁকেছে।

যদিও ভিসিআর-এ এভি আসার পর পিংক চলচ্চিত্র ঘরানার জনপ্রিয়তা নাটকীয়ভাবে হ্রাস পেয়েছে, এই ধারাটি জাপানে প্রকৃত পর্নোগ্রাফির পথ প্রশস্ত করার জন্য তাৎপর্যপূর্ণ ছিল।  পাশাপাশি এটি হামেদোরি, রোশুৎসু, এবং জাপানি বন্ডেজ সহ অন্যান্য জাপানি পর্নোগ্রাফিক চলচ্চিত্রের ধারা তৈরিতেও ভূমিকা রেখেছিল। অন্যান্য জাপানি পর্নোগ্রাফি ঘরানার মধ্যে রয়েছে: গণ-যৌনতা (গ্যাং ব্যাং একটি উপশাখা), লেসবিয়ান এবং বিভিন্ন ফেটিশ (বিশেষত ফুট ফেটিশ)। লোশন প্লে জাপানি পর্নোগ্রাফির একটি জনপ্রিয় উপাদান।

হেনতাই ও সেজিন মাঙ্গা (প্রাপ্তবয়স্কদের কমিক) 
পশ্চিমা বিশ্বে হেনতাই (কামোদ্দীপক  অঙ্কন) নামে পরিচিত যৌন শিল্পমাধ্যমটির উদ্ভব জাপানে হয়েছিল। এগুলি কামোদ্দীপক মাঙ্গা (জাপানি কমিক বই, গ্রাফিক নভেল) এবং অ্যানিমে (জাপানি অ্যানিমেশন)-তে ব্যবহৃত হয়। জাপানি ভাষায় "হেনতাই" শব্দটি একটি নেতিবাচক অর্থ বহন করে এবং সাধারণত এর মানে দাঁড়ায় "যৌনভাবে বিকৃত"। জাপানিরা প্রায়শই হেনতাইকে "সেজিন" বা "প্রাপ্তবয়স্ক" মাঙ্গা/অ্যানিমে বলে উল্লেখ করে।

প্রাপ্তবয়স্কদের মাঙ্গা/অ্যানিমে মাধ্যমের নিজস্ব স্বতন্ত্র উপশাখা রয়েছে। ফুতানারি বা উভলিঙ্গ মানুষের প্রতি যৌন আকর্ষণ হলো সেজিন মাঙ্গার একটি বিস্তৃত উপশাখা। বাকুনিয়ু হলো সেই উপশাখা যেখানে খুব বড় স্তনের অধিকারী নারীদের দেখানো হয়। জাপানে ললিকন বলতে অপ্রাপ্তবয়স্ক মেয়েদের প্রতি আকর্ষণ বোঝায়। জাপানের বাইরে, ললিকন সাধারণত সেই সেজিন মাঙ্গার ধারাকে বোঝায় যেখানে শিশুসুলভ নারী চরিত্রদের কামোদ্দীপকভাবে চিত্রিত করা হয়। ললিকনের পুরুষ সংস্করণ, শোতাকোন, একইভাবে পশ্চিমা বিশ্বে সেই মাঙ্গা এবং অ্যানিমের ধারাকে বোঝাতে ব্যবহৃত হয়, যেখানে বয়ঃসন্ধির পূর্বের বা বয়ঃসন্ধিকালীন পুরুষ চরিত্রদের ইঙ্গিতপূর্ণ বা কামোদ্দীপকভাবে চিত্রিত করা হয়।

আন্তর্জাতিক প্রতিক্রিয়া 
জাপানি পর্নোগ্রাফি বিশ্বজুড়ে অনুসারী লাভ করেছে এবং এর বিষয়বস্তু ও মাধ্যমের বিশাল পরিসর রয়েছে। এই কারণে এটি প্রায়শই অন্য ভাষায় অনূদিত হয় এবং বিভিন্ন সংস্কৃতিতে রপ্তানি করা হয়।

তবে সমালোচকদের মতে, সেজিন মাঙ্গার ললিকন ধারা, যেখানে শিশুসুলভ নারীদের কামোদ্দীপকভাবে চিত্রিত করা হয়, তা শিশু যৌন নিপীড়নে ভূমিকা রাখে। বেশ কয়েকটি দেশ ললিকনের যৌন সুস্পষ্ট রূপগুলিকে এক ধরনের শিশু পর্নোগ্রাফি হিসেবে অপরাধ গণ্য করার চেষ্টা করেছে। কানাডা, অস্ট্রেলিয়া, নিউজিল্যান্ড, সুইডেন, ফিলিপাইন এবং আয়ারল্যান্ড এই দেশগুলোর মধ্যে অন্যতম।

পতিতাবৃত্তি 

জাপানের ইতিহাসে পতিতাবৃত্তি কোনো না কোনো রূপে সবসময় বিদ্যমান ছিল। ১৯৫৬ সালে পতিতাবৃত্তি-বিরোধী আইন পাশ করা হয়। কিন্তু বিভিন্ন আইনি ফাঁকফোকর, আইনের উদার ব্যাখ্যা এবং শিথিল আইন প্রয়োগের কারণে দেশটির যৌন শিল্প ব্যাপকভাবে প্রসার লাভ করে। এই শিল্প থেকে বছরে আনুমানিক ২.৩ ট্রিলিয়ন ইয়েন আয় হয়। উল্লেখ্য, পতিতাবৃত্তি-বিরোধী আইন অনুসারে পতিতাবৃত্তি করা একটি অপরাধ, কিন্তু যারা এই সেবা গ্রহণ করে, তাদের বিরুদ্ধে আইনি ব্যবস্থা নেওয়া হয় না।

জাপানে "যৌন শিল্প" এবং "পতিতাবৃত্তি" শব্দ দুটি সমার্থক নয়। জাপানের আইন অনুসারে, অর্থের বিনিময়ে কোনো অনির্দিষ্ট ব্যক্তির সাথে যৌনমিলনকেই পতিতাবৃত্তি বলা হয়। একারণে, আইনগতভাবে বৈধ থাকার জন্য বেশিরভাগ সেক্স ক্লাব শুধুমাত্র যৌনমিলন-বহির্ভূত সেবা প্রদান করে। পিঙ্ক বক্স বইয়ের লেখক জোন সিনক্লেয়ার এই বিষয়ে মন্তব্য করেছেন। তিনি বিদ্রূপের সুরে বলেন যে, জাপানের যৌন শিল্প "কল্পনাযোগ্য সবকিছুই দেয়, শুধু যৌনমিলন ছাড়া।"

গেইশা 

গেইশা প্রথাকে কেন্দ্র করে জাপানি যৌনতা সম্পর্কে একটি সাধারণ ভুল ধারণা প্রচলিত আছে। গেইশারা পতিতা ছিলেন না, বরং তারা ছিলেন এমন নারী যারা সংগীত ও মার্জিত কথোপকথনের মতো শিল্পকলায় ক্রেতাদের নিতেন। তারা তাদের পুরুষ ক্রেতাদের যৌন-বহির্ভূত সঙ্গ প্রদান করতেন। গেইশারা তাদের পৃষ্ঠপোষকদের স্ত্রীদের থেকে ভিন্ন ছিলেন। কারণ, সেই সময়ে নারীরা সাধারণত গৃহস্থালির কাজ ছাড়া অন্য কোনো কাজের জন্য প্রস্তুত থাকতেন না। এই সামাজিক সীমাবদ্ধতা ঐতিহ্যবাহী সমাজের বেশিরভাগ নারীর উপর চাপিয়ে দেওয়া হয়েছিল এবং এর ফলে নারীদের উপভোগ করার মতো কাজের সংখ্যাও কমে গিয়েছিল। এই সীমাবদ্ধতা একজন পুরুষের তার স্ত্রীর সঙ্গ উপভোগ করার পদ্ধতিকেও প্রভাবিত করত। সাধারণ নারীরা যে যৌন-বহির্ভূত সামাজিক ভূমিকাগুলো পালন করতে পারতেন না, গেইশারা সেগুলো পূরণ করতেন এবং এই সেবার জন্য তারা ভালো পারিশ্রমিক পেতেন। তা সত্ত্বেও, গেইশাদের যৌন এবং অন্যান্য কামোদ্দীপক উপায়ে নিজেদের প্রকাশ করার সুযোগ ছিল। একজন গেইশার এমন পৃষ্ঠপোষক থাকতেন, যার সঙ্গে তিনি যৌন সম্পর্কে জড়িত হতেন, কিন্তু এই যৌনতা একজন গেইশা হিসেবে তার পেশাগত ভূমিকা বা দায়িত্বের অংশ ছিল না।

ফেটিশ দৃশ্য 

জাপানে বিশেষ করে বিডিএসএম ফেটিশের একটি সমৃদ্ধ জগৎ রয়েছে, । এমনকি, জাপানে ফেটিশের ব্যবহারকে কেন্দ্র করে  গেম অনুষ্ঠানের আদলে ভিডিও তৈরি করা হয়। জাপানিরা যেসব স্বতন্ত্র যৌন ফেটিশের জন্ম দিয়েছে, তার মধ্যে টেন্টাকল ইরোটিকা এবং বিডিএসএম ফেটিশ শিবারি, বুক্কাকে, ওমোরাশি ও তামাকেরি অন্যতম।

খাবার নিয়ে খেলাকে ওয়াকামেযাকে বলা হয়। এর মধ্যে নিওতাইমোরি অন্তর্ভুক্ত, যা একজন নগ্ন নারীর শরীরের উপর খাবার (সাধারণত সুশি) পরিবেশন করার একটি প্রথা। এই প্রথাটি জাপানি ফুড প্লে-র একটি প্রতীকে পরিণত হয়েছে। মূলত পশ্চিমা প্রভাবের কারণে, জাপানে খুব বড় স্তনের (বাকুনিয়ু) প্রতি আকর্ষণ একটি ফেটিশ হিসেবে আবির্ভূত হয়েছে। ললিকন বলতে দৃশ্যত অপ্রাপ্তবয়স্ক মেয়েদের প্রতি যৌন আকর্ষণকে বোঝায়।

পশ্চিমা বিশ্বে যা শিবারি নামে পরিচিত, জাপানি ভাষায় তাকে কিনবাকু (বা সোকুবাকু) বলা হয়। এটি মানুষকে কামোদ্দীপকভাবে বাঁধার একটি শিল্পকলা। জাপানের ইতিহাসে আদিতে হোজেজুৎসু নামক একটি সমরকলার চর্চা ছিল, যেখানে দড়ি দিয়ে অন্যদের বাঁধা বা নিয়ন্ত্রণ করার প্রশিক্ষণ দেওয়া হতো। যেহেতু গিঁট দিয়ে বাঁধা হওয়াকে অত্যন্ত লজ্জাজনক বলে মনে করা হতো, তাই এই শিল্পকলায় কোনো গিঁট ব্যবহার না করেই সম্ভ্রান্ত ও উচ্চপদস্থ ব্যক্তিদের আটকানোর বিভিন্ন কৌশলের ওপর জোর দেওয়া হতো। তবে আধুনিক জাপানে বিডিএসএম-এর আগমনের সাথে সাথে হোজেজুৎসু থেকে কিনবাকু নামে একটি কামোদ্দীপক ধারার জন্ম হয়। এটি তুলনামূলক কোমল বাঁধনের ওপর বেশি মনোযোগ দেয় এবং 'বটম'কে আরও অপমানিত করার জন্য বেঁধে রাখার ঐতিহাসিক লজ্জাটিকে ব্যবহার করে।

বর্তমানে হোজেজুৎসু সাধারণভাবে চর্চা করা হয় না এবং কেউ কেউ এটিকে একটি বিলুপ্তপ্রায় শিল্প বলে মনে করেন। কিন্তু বিডিএসএম জগতে শিবারির ব্যাপক প্রচলন রয়েছে। এটি বন্ডেজ জগৎকে গভীরভাবে প্রভাবিত করেছে এবং অনেক পশ্চিমা ধারার সঙ্গে মিশে গিয়ে নতুন শৈলীর জন্ম দিয়েছে। বিশ্বজুড়ে বিডিএসএম কমিউনিটিগুলোতে এটি স্বতন্ত্রভাবেও চর্চা হয়। কিনবাকু পশ্চিমা বিশ্বে এমন কিছু বাঁধন ও ভঙ্গির প্রচলন ঘটিয়েছে যা বটমের কামোদ্দীপক স্থানে বিশেষভাবে চাপ প্রয়োগ করে। এটি অপ্রতিসম প্যাটার্নের ব্যবহার করে, যা বটমকে দুটি অস্বস্তিকর অবস্থানের মধ্যে একটি বেছে নিতে বাধ্য করে। পশ্চিমা বিশ্বের জমকালো ও আলংকারিক গিঁটের পরিবর্তে এটি সরল ও মার্জিত বাঁধনের উপর জোর দেয়। এছাড়াও কিনবাকুতে নির্দিষ্ট কাতা (ভঙ্গি) এবং নান্দনিক নিয়ম ব্যবহার করা হয়।

এইডস, অন্যান্য যৌনরোগ এবং গর্ভনিরোধক 
বিশ্ব যখন প্রথম এইডস ভাইরাস সম্পর্কে সচেতন হয়, তখন থেকেই অন্যান্য শিল্পোন্নত রাষ্ট্রের মতো জাপানেও এইডস রোগ এবং মৃত্যুর উচ্চ হার দেখা যায়নি। আফ্রিকা এবং দক্ষিণ-পূর্ব এশিয়ার কিছু দেশে এইডস সংক্রমণের হার অনেক বেশি। ২০০৭ সালের হিসাব অনুযায়ী, জাপানে প্রতি বছর প্রায় ১০০ জন মানুষ এইডসের কারণে মৃত্যুবরণ করেন। ১৯৯২ সালে, জাপান সরকার দেশে জন্ম নিরোধক বড়ি বিতরণের অনুমতি দিতে অস্বীকৃতি জানায়। সরকারের যুক্তি ছিল, জন্মনিয়ন্ত্রণ বড়ি ব্যবহারের অনুমতি দিলে কনডম ব্যবহার কমে যাবে এবং এর ফলে এইডস সংক্রমণ বৃদ্ধি পাবে। ২০০৪ সালের তথ্য অনুযায়ী, জাপানে জন্ম নিয়ন্ত্রণের জন্য ব্যবহৃত পদ্ধতির কনডম ৮০ শতাংশই ছিল। জাপানে এইডসের তুলনামূলক কম সংক্রমণের এটি একটি সম্ভাব্য কারণ হতে পারে।

তথ্যসূত্র 

জাপানে যৌনতা